Keski-Karjalan Diabetesyhdistys ry

Toimintasuunnitelma 2019

Tavoitteemme:

* Liikuntaan kannustaminen ja uusien ideoiden löytäminen yhteiseksi iloksi
* Ravintotietoa ja kokemuksia siitä, mikä on hyvää ja terveellistä
* Kanavia terveystiedon jakamiseksi ja yhteistyö diabeteshoitajien kanssa
* Vertaistukemme kehittäminen diabeteksen hoidossa.

Rohkaiskaamme toisiamme säännöllisen, virkistävän liikunnan pariin! Liikunnasta saa hyvää mieltä! Tavoitteena ei ole urheilla vaan liikkua, saada iloa ja ystäviä ja hyvää mieltä. Kun pidämme huolta itsestämme, autamme samalla läheisiämme. Myös ravinnon suhteen pätee se, että terveelliset tavat tulevat käyttöön, kun huomataan, että terveellinen on myös hyvää.

Miten voisimme paremmin jakaa keskenämme vertaistukea? Yhdistys on olemassa siksi, ettei kenenkään tarvitsisi jäädä yksin kysymystensä kanssa.

Yhdistyksen hallitus pui näitä asioita tammi-helmikuussa toimintakertomuksen laatimisen yhteydessä ja kevätkokouksen väki sitten helmi- huhtikuussa. Kevätkokouksessa esitetään tilinpäätös, vuosikertomus ja toiminnantarkastajien lausunto sekä päätetään tilinpäätöksen vahvistamisesta ja vastuuvapauden myöntämisestä. Emme ole vain olemassa, vaan myös tekemässä.

Olisiko kesän teatterimatkalle tilausta? Onko kesään jotain muuta laajemmin jäseniämme kiinnostavaa?

Vuonna 2018 jäimme lähtökuoppiin siinä, ettemme löytäneet osallistujia piirin ja liiton kokouksiin ja koulutuksiin. Tässä voisimme tormakoitua vuonna 2019!

Hallituksesta yhdistyksemme säännöt toteavat seuraavan: Yhdistyksen asioita hoitaa hallitus, johon kuuluvat syyskokouksessa valitutpuheenjohtaja ja 2-6 varsinaista jäsentä ja 2-3 varajäsentä. Henkilö voidaan valita puheenjohtajaksi enintään kuudeksi perättäiseksi toimikaudeksi. Hallituksen toimikausi on yksi kalenterivuosi. Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt.(8§).

Tätäkin asiaa voi vuoden mittaan tutkailla seuraavaa syyskokousta varten. Syyskokouksessa vahvistetaan toimintasuunnitelma, liittymis- ja jäsenmaksun suuruus sekä tulo- ja menoarvio seuraavalle kalenterivuodelle. On todella tärkeää, että hallitus edustaa jäsenistöä – ja yhtä tärkeää, että hallitus on riittävän ketterä toimimaan.